ปลาดุกลำพัน - วิกิพีเดีย

# ปลาดุกลำพัน

### จากวิกิพีเดีย สารานุกรมเสรี

ปลาดุกลำพัน | ...

การจำแนกชั้นทางวิทยาศาสตร์

อาณาจักร | Animalia
ไฟลัม | Chordata
ชั้น | Actinopterygii
ตระกูล | Siluriformes
วงศ์ | Clariidae
สกุล | Clarias

ดุกลำพัน เป็นชื่อปลาดุกชนิดหนึ่ง มีชื่อวิทยาศาสตร์ว่า Clarias nieuhofii (ชื่อเดิม Prophagorus nieuhofii) อยู่ในวงศ์ปลาดุก Clariidae มีลำตัวเรียวยาวกว่าปลาดุกชนิดอื่น ๆ มาก

## [แก้] ลักษณะ

ส่วนหัวเล็กสั้น ครีบหลังและครีบก้นใหญ่ยาวเกือบเท่าความยาวลำตัว ครีบหางเล็กอยู่ชิดกับครีบหลังและครีบก้น บางตัวก็เชื่อมติดกัน อาจเป็นเพราะถูกกัดเมื่อตอนเล็กแล้วงอกใหม่ ครีบท้องเล็ก ตัวสีคล้ำอมน้ำตาลแดง มีจุดเป็นแนวตั้งตลอดลำตัว ด้านท้องสีจาง มีขนาดประมาณ 30 ซ.ม. ใหญ่สุดที่พบ 60 ซ.ม.

## [แก้] แหล่งอาศัย

อาศัยในแหล่งน้ำนิ่งที่เป็นกรด และมีสีชา เช่น ตามป่าพรุ และลำธารในป่าดิบชื้น พบเฉพาะในภาคใต้ตั้งแต่จังหวัดชุมพรลงไป และภาคตะวันออกตั้งแต่ จังหวัดจันทบุรี และยังพบในมาเลเชียถึงบอร์เนียว มีพฤติกรรมชอบรวมกลุ่มกันเป็นฝูงในฤดูแล้ง มีขายเป็นครั้งคราวในตลาดสดทางภาคใต้ เช่น ที่จังหวัดพัทลุงและนครศรีธรรมราช เนื้อมีรสชาติดีกว่าปลาดุกชนิดอื่น ๆ มีราคาขายค่อนข้างสูง และยังมีการเลี้ยงเป็นปลาสวยงามที่มีพบขายเป็นครั้งคราวในตลาดปลาสวยงามอีกด้วย

นอกจากนี้ ดุกลำพันยังมีอีกชนิดหนึ่ง ที่พบในประเทศไทย คือ ดุกลำพันภูเขา ชื่อวิทยาศาสตร์ Clarias cataractus (ชื่อเดิม Prophagorus cataractus) มีลักษณะใกล้เคียงกัน แต่มีลำตัวที่สั้นกว่าและพบในแหล่งน้ำแถบภูเขาในภาคอีสานเท่านั้น

ทั้ง 2 ชนิดจัดเป็นปลาที่มีสถานภาพใกล้สูญพันธุ์ชนิดหนึ่ง (Endangered) เพราะถิ่นที่อยู่ถูกทำลายไป ประกอบกับการจับในอัตราสูง

## [แก้] ดูเพิ่ม

- ปลาดุก

## [แก้] แหล่งข้อมูลอื่น

- รูปและข้อมูลดุกลำพัน
- ข้อมูลดุกลำพันภูเขา
- รูปและข้อมูลดุกลำพันเพิ่มเติม
- ข่าวการเพาะขยายพันธุ์ดุกลำพัน

ดึงข้อมูลจาก "http://th.wikipedia.org../../../%E0%B8%9B/%E0%B8%A5/%E0%B8%B2/%E0%B8%9B%E0%B8%A5%E0%B8%B2%E0%B8%94%E0%B8%B8%E0%B8%81%E0%B8%A5%E0%B8%B3%E0%B8%9E%E0%B8%B1%E0%B8%99.html".

หมวดหมู่: ปลาไทย | วงศ์ปลาดุก | ปลาน้ำจืด | ปลาตู้

##### Views

- บทความ
- อภิปราย
- รุ่นปัจจุบัน

##### ค้นหา